“Dis iets wat ek nog nooit gedoen het nie en ek het ’n nuwe kant van myself leer ken, die kyker sal ook,” sê hy. “Dis ’n program wat in boere se kop en hart klim. Ons reis letterlik die land plat om boere se stories te vertel. Dit gaan nie oor die slimste, beste of sterkste boer nie, ons vertel hartstories en daar is heelwat vermaak in die program.”
Hans, Binnelanders se At Koster, het vir Reynardt geleer hoe om met sy geldsake te werk en dat sy toneelspel ’n werk is wat hy soos ’n sakeonderneming moet bestuur.
Oor die moeilike tye tydens dié 10 jaar praat hy openlik. “Ek het op ’n tyd verskriklik baie alkohol gedrink. Dit was omdat ek baie egoïsties geraak het.”
Tog is Reynardt nou nederiger oor sy tyd by die sepie. “Ek het baie mense leer ken, baie vriende gemaak, die kans gekry om saam met wonderlike akteurs te werk,” skryf hy by die foto wat hy op Instagram gedeel het.